'N INTERESSANTE PRAATJIE WAT MY LAAT DINK HET - DIT IS MY GOD. LIED EN GETUIENIS | Sakkie Parsons E-posbediening
'N INTERESSANTE PRAATJIE WAT MY LAAT DINK HET - DIT IS MY GOD. LIED EN GETUIENIS
'N INTERESSANTE PRAATJIE WAT MY LAAT DINK HET
DIT IS MY GOD – LIED EN GETUIENIS
Ek het na 'n praatjie oor die radio geluister wat vir my baie interessant gewees het en ek wil dit wat op my 'n indruk gemaak het ook met jou deel.
Die program se naam was "Diere Maniere."
Die omroepster het met 'n man met die naam Philip de Waal gepraat.
Hy is 'n groot kenner op die gebied van stoet teel, veral beeste.
Ek wil nou nie met jou oor stoet telery praat nie maar in hierdie gesprek het hulle toe so effens afgedwaal van hul onderwerp af en gepraat oor hoe wonderlik die natuur is.
Byvoorbeeld het Mnr. De Waal toe gesê, dat dit te wonderlik is, dat in droë jare, jy onder diere soos beeste en veral wild, baie minder tweelinge sal kry en by byvoorbeeld Springbokke sal produksie selfs tot stilstand kom.
Hulle het toe kans gegee vir mense om ook in te skakel en hul opinies te gee.
Iemand het toe die opmerking gemaak, dat die natuur so wonderlik is, dat as dit 'n goeie jaar gaan wees, jy selfs voordat die goeie jaar begin, alreeds beter kalf en lam oeste het, so al of die diere weet wat aan die kom is.
Dit was natuurlik weer vir my wonderlik om die dinge te hoor en te weet die woord "natuur" wat hulle elke keer gebruik, eintlik nie die natuur is nie maar my liefdevolle God is.
Ek het toe ook weer die lied onthou wat ons Here my 'n paar jaar gelede gegee het.
Ek het toe gelei gevoel om die lied en wat daardie dag deur my gedagtes gegaan het weer met jou te deel. Miskien het jy in jou besige lewe al vergeet wat ek destyds vir jou gestuur het.
My eerste lied en getuienis (beskikbaar op my webtuiste)
Dit is my God vers 1. - GETUIENIS
Ek het 'n koejawelboom gehad en onder die boom het daar baie koejawels gelê wat besig was om vrot te word. Terwyl ek so aan die koejawels dink besef ek hoe wonderlik my God werklik is. Onder daardie boom was daar dalk 'n wurmpie wat kos gesoek het en toe laat God die wind waai en vir die wurmpie 'n paar koejawels afpluk.
As God 'n wurmpie onder 'n koejawelboom kan raaksien, hoeveel te meer sien Hy jou nie raak nie. Onthou jy is Sy hoogste skepping.
Lied - Dit is my GOD Vers 1.
Eers het die son die veld gewas,
Dit is my GOD Vers 2.- GETUIENIS
Dit is my GOD. Vers 2:
Dit is my GOD vers 3- GETUIENIS
Ek het gesit en dink aan al die mooi blomme. Daar is miljoene soorte met al hul verskillende skakerings en die mens wat partykeer so 'n hoë dunk van homself het, kan nie eens die eenvoudigste een van daardie blomme maak nie.
Dit is net my God wat dit kan doen.
Kyk na die verskillende voëltjies en hoe hulle hul nessies bou. Die een voëltjie leer nie die ander een hoe om 'n nes te bou nie. Tog weet elke soort voëltjie presies hoe om sy nessie te bou wanneer hy 'n nessie moet bou. Hoe kry hy dit reg? Dit is my God!
Hoe kom die kuikentjie in die eier? My God steek Sy hand in daardie eierdop en Hy druk hier en Hy vorm daar en na 'n ruk breek die eierdop oop en daar kom 'n voëltjie te voorskyn.
Dit is my GOD Vers 3:
Dit is my God vers 4- GETUIENIS
Nou hoe kry die visse dit dan reg om te swem net nadat hulle gebore is en ons nie?
Want God het ons ouers gegee om ons te help en omdat die vissie se mamma en pappa dit nie self kan doen nie, gaan God sommer self in die water in en gaan leer hulle.
Niks van God se skepping , nie eens die kleinste vissie in die water is vir Hom te veel moeite nie. Vir jou en my en die hele mensdom hang Jesus aan 'n kruis.
Dieselfde geld vir die mooi sang van die voëltjies en die grasieuse huppel van die bokkies.
My God is so groot jy sal Hom tussen die sterre kry en tog woon my God ook hier binne in my. As 'n mens dit alles insien kan jy nie anders nie as om uit te roep,